**Bases del IV Premi de Treballs Acadèmics Consorci Besòs Tordera**

Aquest premi té per objectiu promoure i reconèixer la feina dels estudiants de Batxillerat i de Cicles Formatius, que hagin dedicat els seus treballs de recerca o de curs a **l'aigua.** El treball ha de tractar sobre un aspecte concret dels molts que hi ha relacionats amb l'aigua (recurs escàs, ús, preservació, processos de depuració d’aigües residuals, etc.); o amb els entorns fluvials (espais verds naturals, fauna, flora, patrimoni, història, espais lúdics, esportius, socials, etc.).

**Organització**Aquest premi està organitzat pel Consorci Besòs Tordera.

**Participació**Poden participar en aquest premi tots els treballs de recerca i de curs inèdits, realitzats per estudiants de Batxillerat i de Cicles Formatius, que tinguin com a eix central l'aigua i/o els espais fluvials dins l'àmbit de les conques dels rius Besòs i Tordera, tant des del punt de vista mediambiental com social, històric, tecnològic i/o cultural.

**Treballs**El tema del premi és la importància de l’**aigua**, com a recurs escàs, els seus usos, la importància de la seva preservació i els processos de depuració de les aigües residuals; i dels **entorns fluvials**, com a espais verds naturals dins pobles i ciutats, on trobem fauna, flora i patrimoni, i que s’estan convertint en nous espais lúdics, esportius i socials entre la ciutadania, així com la seva història i importància social.

**La data de presentació d'aquests treballs finalitzarà el 24 de maig de 2019.**

**Premis**S'atorgaran un primer premi i dos accèssits a cadascuna de les categories.

**Categoria Treballs de Recerca (Batxillerat)**

**- 1r Premi**: Targeta regal per import de 250 € per a la compra de llibres, música i materials educatius.   
- **Accèssits**: Targeta regal per import de 150 € per a la compra de llibres, música i materials educatius.

**Els centres educatius dels 3 alumnes guardonats rebran la mateixa targeta regal.**

**Treballs de Curs (Cicles Formatius)**

**- 1r Premi:** Targeta regal per import de 250 € per a la compra de llibres, música i materials educatius.  
**- Accèssits:** Targeta regal per import de 150 € per a la compra de llibres, música i materials educatius.

**Els centres educatius dels 3 alumnes guardonats rebran la mateixa targeta regal.**

**Jurat**  
El Jurat estarà format per professionals de l'àmbit de l'aigua i de l’àmbit educatiu.

* Representant del Consorci
* Representant de la comunitat educativa
* Gerent del Consorci
* Tècnic del Consorci

**Presentació de treballs**Els treballs seran presentats en suport digital. S'haurà d'adjuntar el formulari d’inscripció amb un resum de 500 paraules com a màxim on s’especifiquin les característiques del treball.

La presentació dels treballs podrà efectuar-se de la manera següent:

* Correu electrònic: S'emplena el formulari d'inscripció que es podrà descarregar des del web **www.besos-tordera.cat** (a l’apartat bases) i s'envia juntament amb el treball a l’adreça electrònica *consorci@besos-tordera.cat.*
* Correu ordinari: Cal emplenar el mateix formulari d'inscripció i enviar-lo juntament amb una còpia del treball participant a l'adreça:

**Consorci Besòs Tordera**

**Av. Sant Julià, 241**

**08403 Granollers**

**Consideracions**Qualsevol treball que no s'ajusti a les normes especificades en aquestes Bases podrà ser desestimat pel jurat.

Els autors participants en aquest concurs donen el seu consentiment per tal que les dades personals que faciliten s'incorporin a un fitxer informatitzat titularitat del Consorci amb la finalitat de gestionar el procés del premi. També cedeixen els seus drets d’imatge al Consorci per poder publicar i difondre fotografies relacionades amb el desenvolupament del premi.

El Consorci es reserva el dret de publicar els treballs més destacats.   
La participació en aquest premi implica la plena acceptació de les Bases i la resolució del Jurat, que serà inapel·lable.

**Lliurament de premis**

El veredicte es farà públic en un acte de lliurament que tindrà lloc a la seu del Consorci, en una data del mes de setembre de 2019 que es donarà a conèixer als participants amb antelació suficient.

**FORMULARI D’INSCRIPCIÓ**

**IV PREMI DE TREBALLS ACADÈMICS CONSORCI BESÒS TORDERA**

**Dades de l’autor**

Nom i cognoms:

Data de naixement:

Tipus de batxillerat i curs / tipus de cicle formatiu i curs:

DNI:

Adreça:

Ciutat:

Correu electrònic: Telèfon:

Tipus de treball (recerca o curs):

Títol del Treball:

**Dades de l’institut o centre formatiu**

Nom:

Adreça:

Ciutat:

Correu electrònic:

Telèfon:

Nom del representant :

Correu del representant:

**Signatura i data Signatura i data**

Autor Representant escola

**Síntesi del treball en unes 500 paraules.**